Joe Medicine Crow

Joseph «Joe» Medicine Crow (født 27. oktober 1913 nær Lodge Grass i Big Horn County i Montana i USA, død 3. april 2016 i Billings i Montana) var en crow-indiansk historiker, forfatter og lektor i USA. Hans skrifter om indiansk historie og reservatkulturen anses som meget innflytelserike, men han er mest kjent for sine skriverier og forelesninger om slaget ved Little Bighorn. Han har mottatt Frihetsmedaljen, Bronze Star Medal og Æreslegionen. Han var med og grunnla Traditional Circle of Indian Elders & Youth.

 Liv og virke 
 Oppvekst 
Joe Medicine Crows stefarfar, White Man Runs Him, var speider for George Armstrong Custer og øyenvitne til slaget ved Little Big Horn.Ken Burns "The War" Joe Medicine Crow vokste opp med fortellinger om slaget. Han ble den første av hans stamme til å ta collegeutdannelse, men ble avbrutt i studiene av andre verdenskrigs utbrudd.

 Andre verdenskrig 
Joe Medicine Crow vervet seg til hæren og ble speider i 103. infanteridivisjon. Han var malt i stridsfarge som han hadde under uniformen og hadde en hellig ørnefjær bak sin hjelm. Medicine Crow oppfylte de fire bragder som ble krevd for å bli krigshøvding. Han er den siste fra sin stamme til å bli krigshøvding. Medicine Crow medvirket i TV-serien The War, der han beskrev sin militærtjeneste under andre verdenskrig.

 Talsmann for sin stamme 
Etter å ha sluttført sin militærtjeneste vendte han tilbake til Crow Agency. Han ble utvalgt til historiker og antropolog for sin stamme i 1948. Ennå i en alder av 102 år var han fortsatt en aktiv skribent og foreleser. Joe Medicine Crow fikk Frihetsmedaljen av USAs president Barack Obama i 2009.

 Utdannelse 
Han tok kandidateksamen fra Linfield College i 1938. Han studerte ved University of Southern California, der han tok mastergrad i antropologi i 1939. Han var den første crowindianeren til å ta mastergrad. Hans mastergradsoppgave The Effects of European Culture Contact upon the Economic, Social, and Religious Life of the Crow Indians er blitt en av de mest siterte tekstene for crowindiansk kultur. Han ble æresdoktor ved Rocky Mountain College i 1999 og ved University of Southern California i 2003.

 Bibliografi 
 The Image Taker: The Selected Stories and Photographs of Edward S. Curtis [forord] (World Wisdom, 2009) ISBN 978-1933316703 
 The Earth Made New: Plains Indian Stories of Creation [forord] (World Wisdom, 2009) ISBN 978-1933316673 
 Native Spirit: The Sun Dance Way [Introduction] (World Wisdom, 2007) ISBN 978-1933316277 
 Native Spirit and The Sun Dance Way DVD (World Wisdom, 2007) 
 Counting Coup: Becoming a Crow Chief on the Reservation and Beyond (National Geographic Children's Books, 2006) ISBN 978-0792253914 
 All Our Relatives: Traditional Native American Thoughts about Nature, [forord] (World Wisdom, 2005) ISBN 978-0941532778 
 From the Heart of the Crow Country: The Crow Indians' Own Stories (Bison Books, 2000) ISBN 978-0803282636 
 Brave Wolf and the Thunderbird (Abbeville Press, 1998) ISBN 978-0789201607 
 The Last Warrior (Sunset Productions, juli 1995) ISBN 978-9995331047 
 Keep the Last Bullet For Yourself (The True Story of Custer's Last Stand) [innledning] (Reference Publications, 1980) 
 Memoirs of a White Crow Indian [innledning] (University of Nebraska Press, 1976) ISBN 978-0803258006 
 The Crow Indians: 100 years of acculturation (Wyola Elementary School, 1976)

 Referanser 

 Eksterne lenker 
 Intervju med Joe Medicine Crow i TV4-nyhetene
 Joe Medicine Crow: Life and Work 
 Tribal historian honored as 2005 'Montana Tourism Person of the Year'
 Cast Member in Documentary about Crow and Shoshone Sun Dance and Tribal Culture

Kategori:Historikere fra USA
Kategori:Personer fra Big Horn County i Montana
Kategori:Hundreåringer